Tolong jelaskan mengenai Peristiwa dari 2008 dalam bahasa melayu

1 Januari - Merokok diharamkan di semua tempat awam (termasuk bar dan restoran) di Portugal.

1 Januari - Cyprus, Malta, dan Akrotiri dan Dhekelia mula menggunakan mata wang euro.

2 Januari - Harga petroleum meningkat kepada AS$100 untuk satu tong.

2 Januari - Menteri Kesihatan Malaysia Chua Soi Lek meletak jawatan akibat skandal seksnya dengan seorang kawan perempuan.

3 Januari - Sebuah bom kereta meletup di Diyarbakir, Turki, membunuh sekurang-kurangnya 4 orang dan mencederakan 68 yang lain.

5 Januari - Rali Dakar ke-30 dibatalkan disebabkan oleh ketegangan politik dan juga pembunuhan empat pelancong Perancis di Mauritania.

8 Januari - Satu cubaan pembunuhan presiden Maldives Maumoon Abdul Gayoom terhalang selepas seorang pengakap merebut pisau penyerang tersebut. Penyerang itu kemudian berjaya ditangkap polis.

10 Januari - Pengeluar kereta India Tata Motors mempamerkan kereta pengeluaran termurah di dunia, Tata Nano, berharga Rs 100,000 (AS$ 2,500).

12 Januari - Sebuah helikopter Mil Mi-17 milik tentera Macedonia terhempas dalam kabus tebal di tenggara Skopje, mengorbankan kesemua 11 anggota tentera di dalamnya.

14 Januari - Pada 19:04:39 UTC, kuar angkasa lepas MESSENGER berada pada jarak terdekat dengan planet Utarid (gambar) semasa terbang lalu pertamanya.

15 Januari - Mahkamah Persekutuan Australia mengarahkan sebuah syarikat pemburuan ikan paus Jepun untuk berhenti menyelidik pemburuan dalam Zon Ekonomi Ekslusif Australia.

21 Januari - Pasaran saham di seluruh dunia jatuh menjunam di tengah-tengah ketakutan terjadinya kemelesetan di A.S., dipacu krisis gadai janji subprima 2007.

22 Januari - Rusia mengadakan latihan ketenteraan laut terbesar sejak kejatuhan Kesatuan Soviet di Teluk Biscay, melibatkan kapal pengangkut pesawat Admiral Kuznetsov, 11 kapal sokongan dan 47 pesawat pengebom jarak jauh.

23 Januari - Pesawat EADS CASA C-295 Tentera Udara Poland terhempas ketika mendarat di Pangkalan Udara ke-12 berhampiran Mirosławiec, menyebabkan semua 20 kakitangan di atasnya maut.

23 Januari - Ribuan rakyat Palestin memasuki Mesir, apabila tembok sempadannya dengan Gaza di Rafah diletupkan oleh militan.

24 Januari - Satu perjanjian damai mengakhiri Perang Kivu di Republik Demokratik Congo.

25 Januari - Ribut salji terburuk China sejak 1954 mengorbankan 133 orang, dan menyebabkan bocoran kuasa meluas di bahagian tengah dan selatan negara itu.